CELEX: 62017TN0399
Language: sl
Date: 2017-06-28 00:00:00
Title: Zadeva T-399/17: Tožba, vložena 28. junija 2017 – Dalli/Komisija

21.8.2017   
            
            
               SL
            
            
               Uradni list Evropske unije
            
            
               C 277/49
            
         Tožba, vložena 28. junija 2017 – Dalli/Komisija
   (Zadeva T-399/17)
   (2017/C 277/71)
   Jezik postopka: angleščina
   
      Stranki
   
   
      Tožeča stranka: John Dalli (St. Julians, Malta) (zastopnika: L. Levi in S. Rodrigues, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odredi plačilo odškodnino, zlasti iz naslova nepremoženjske škode, začasno ocenjene na 1 000 000 EUR;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
            
               1.
            
            
               Prvi tožbeni razlog: nezakonito ravnanje OLAF
               
                           —
                        
                        
                           Nezakonita ravnanja OLAF so zlasti ta: nezakonita odločitev o začetku preiskave; napake pri opredelitvi preiskave in nezakonita razširitev njenega obsega; kršitev načel s področja pridobitve dokazov (vključno z izkrivljanjem in poneverbo dokazov); kršitev pravice do obrambe in več določb prava Evropske unije (na primer člena 339 Pogodbe o delovanju Evropske unije, členov 4, 8 in 11(7) Uredbe (ES) št. 1073/1999, člena 4 Sklepa Komisije št. 1999/396, člena 18 navodil OLAF njegovemu osebju glede postopka preiskave in člena 13(5) Poslovnika nadzornega odbora OLAF) ter kršitev načela domneve o nedolžnosti in pravice do varstva osebnih podatkov.
                        
                     
         
            
               2.
            
            
               Drugi tožbeni razlog: nezakonito ravnanje Komisije
               
                           —
                        
                        
                           Nezakonita ravnanja Komisije so: kršitev načela učinkovite uprave, kršitev obveznosti delovati objektivno, nepristransko, lojalno in ob spoštovanju načela neodvisnosti ter kršitev neodvisnosti OLAF.